LidanRubinov/Halacha-QA huggingface dataset:
שאלה: דעת הרב בנושא גיוס בנות לצבא: קראתי את תשובתך שהתפרסמה באתר "חדרי חרדים" (לפי הקישור המשובש שמופיע שם, כנראה שתשובתך הופיעה במקור ב"מורשת"). בתשובה אתה כותב: "ההתנגדות לשרות בנות בצבא אינה נובעת מנקודות ההנחה שבמכתבך.ברם, ההתנגדות נובעת מאותה הבחנה ברורה וחדה בין גברים לנשים, המבוטאת לאורך התורה כולה.במסגרת זו ההלכה קובעת כי דרכו של איש לעשות מלחמה ואין דרכה של אישה לעשות מלחמה ". לאור זאת, עולה שאלתי, מה לומר לבתי המתבגרת שהחליטה בכל ליבה על התגייסות לצבא ללא התנערות משמירת ההלכה? הרי תשובתך אינה מותירה אפשרות לגיטימית להחלטתה, ואף מתעלמת, כנראה במכוון, מההקשר של תפקידים שונים או בנות שונות.
תשובה: אשמח מאוד אם תקרא עם בתך את: שם נמצאת תפישתי, ושם תראה כי מה שכתבתי בשמי ("הרי תשובתך אינה מותירה אפשרות לגיטימית להחלטתה.") אינו מכוון למה שאני באמת חושב ופוסק. ובד בבד תדגישו את מה שכתוב שם: אם תחליטי ללכת לשרות צבאי נגד העמדה שנראית לי העמדה התורנית היותר קרובה, אזי יש הרבה דברים שצריך לעשות לקראת השרות הזה: להעדיף שרות רחוק מיחידות השדה וממחנות סגורים, להתכונן לקראתו, ללכת ללמוד במדרשה לפני השרות וכדו. כמו בת ההולכת לשרות לאומי   גם את צריכה, ואולי יותר, להתכונן לאתגרים שהשרות הצבאי מציב בפנייך. אשמח לעזור לך כמידת יכולתי". אני כל כך מאמין בדרך הזו. היא נראית לי מחזקת ולא מחלישה  מכוונת יותר לאמת התורה ולא משתמשת בנימוקים שאינם תקפים בעוצמה שמביאים אותה  מקרבת ולא מרחיקה, ובסופו של דבר מביאה להרבה יותר ברכה. האם יש בכך תשובה לשאלתך? ויום עצמאות שמח
שאלה: זה ריבית?: שאלתי היא במקרה כזה. אני משחק במשחק במחשב, במשחק הזה יש משאבים שבהם משתמשים בשביל להתפתח, ויש אפשרות לשלוח אותם או לקחת אחד מהשני במלחמה. שאלתי היא אם אני מלווה למישהו במשחק הזה משאבים ובתמורה הוא יתן לי גם ריבית זה מותר? לדעתי חשוב לציין שבמשחק יש אפשרות לקנות בכסף אמיתי משאבים.
תשובה: כל זמן שלא משתמשים בפועל בכסף   אין בזה איסור ריבית. אמנם, משחק שמדברים וסוחרים בריבית   אינני יודע אם כדאי לשחק בו מבחינה חינוכית, בגלל העיסוק המפורש בריבית.
שאלה: קניה אחר הפסח: קניתי לאחר הפסח שוקולד מריר של חברת ורד הגליל שלא היה כתוב עליו הכשר לפסח האם ניתן לאוכלו אם לא ידוע לי אם נעשתה מכירת חמץ בחנות
תשובה: ניתן לאכול את השוקולד אין בעיה בדבר
שאלה: כשרות סנפרוסט: האם ניתן לאכול כרובית וברוקולי של סנפרוסט השנה, תשע"ה?
תשובה: מצ"ב מאמר של הרב ויטמן שעדכני גם להיום. הרב ויטמן מגדיר זאת ככשר ולא מהדרין
שאלה: תפילין בהר הרצל: האם מותר להיכנס להר הרצל עם תפידנית?
תשובה: מותר
שאלה: מזוזה: כבוד הרב לאחר שביקרו אצלנו חברים בבית הבחנתי שמבית המזוזה נפלו האותיות שדי. ברצוני לדעת אפ יש משמעות לזה? האם בבית המזוזה חייב להיות האותיות שדי? או שאפשר להשאיר את המזוזה כך
תשובה: לך על בית המזוזה לא חייבים לכתוב שום דבר. בבתים רבים, בעבר, ניתן לראות שאת מקום המזוזה חצבו במשקוף ואחרי שקבעו שם מזוזה סגרו בטיט, ללא בית מזוזה. כך היה בבתים בהם גרתי בעיר העתיקה (ברובע המכונה בטעות  מוסלמי  - וזו אחת ההוכחות לטעות זו, עד שבעשור האחרון השחיתו בכוונה סימן זה לבתים יהודיים שם) דוד לוי 098987548
שאלה: עליה לקבר: ערב טוב, כאשר עולים לקבר שלא במועד ( המועד -חול המועד פסח) 1. האם יש לאמר קדיש? 2. איזה ב
תשובה: לך אם יש מנין נוהגים לומר קדיש. אם אמרו פרקי תהילים אומרים קדיש יהא שלמא אם גם אמרו משנה או דברי תורה שבעל פה אומרים קדיש דרבנן. דוד לוי 098987548
שאלה: כשרות: מצאתי מוצר מיובא עם הכשר של חוג חתם סופר, וראיתי שכתוב באנגלית שהוא מכיל שרימפס. צילמתי את המוצר כי מצאתי את זה מוזר. כשחזרתי הביתה בדקתי שוב את המוצר ברשת ומצאתי שאכן הוא מכיל Shrimp paste. כמו בחיים.שכחתי מכל הנושא. היום סידרתי את התמונות שלי ומצאתי את התמונות האלו. אני לא אדם דתי, עדיין :) אבל אני מרגישה צורך להזהיר מפני המוצר ולא רוצה לעשות לשון הרע או הוצאת דיבה. אני לא מבינה גדולה בכשרות, אבל יש סביבי הרבה אנשים דתיים וזה משהו שיכול לשבור להם את הלב. ולא הייתי רוצה שהם יסבלו צער כזה. מצד שני, כמו שאמרתי.אני לא מבינה גדולה בכשרות. ויתכן שאני טועה ומדובר בטעות.או שהמוצר הוא אותו מוצר רק מיוצר ללא שרימפ? לא יודעת. לא רוצה לפגוע בפרנסה של שום אדם בעיקר בחפים מפשע. מה עושים??
תשובה: לך ותזכי למצוות, בהחלט ייתכנו הרבה אפשרויות - 1. הנפוצה ביותר - הכשרות מזויפת. הם כותבים שחתם סופר משגיחים בלי ידיעת חתם סופר 2. יכול להיות שיש טעות ברכיבים או במדבקה. בד"כ מוצרים בחו"ל מיוצרים במפעל לא כשר ובאותו חודש- חודשיים שרוצים פס ייצור כשר מכשירים את המפעל ומוציאים מהמוצר רכיבים לא כשרים כדי לייצר כמות כשרה. 3. כמו תמיד יכולה להיות טעות אנוש. הדרך הנכונה היא לשלוח את התמונות לגוף הכשרות הכתוב על האריזה (יש כמה גופי חתם סופר) אם הם יאמרו שהם אינם משגיחים על מוצר זה - יש לפנות לרבנות הראשית לישראל מחלקת הונאה בכשרות כדי להגיש תלונה על היבואן. בנוסף - ע"פ חוק כל מוצר מזון מיובא צריך להיות מאושר על ידי הרבנות הראשית לישראל. אם מוצר זה מאושר על ידם - כתבי להם בכל מקרה (ניתן לשלוח להם דרך אתר הרבנות הראשית באינטרנט. ובהצלחה דוד לוי 098987548
שאלה: לגבי ליקר מילון הנקרא מידורי: מידורי הוא לעקר מלון יפני רציתי לדעת אם הוא כשר
תשובה: איננו מכירים ליקר מסוג זה. אנו ממליצים להתיעץ עם הרב זמלמן 05242680041
שאלה: זריקות gonal לפוריות בשבת: אני אמורה להזריק לעצמי זריקת GONAL F במסגרת טיפולי פוריות למשך 6 ימים. אחד הימים הוא שבת. יש עניין להזריק כל יום באותה שעה. האם מותר להזריק בשבת, ואם כן-כרגיל או שישנן הגבלות כלשהן?
תשובה: אם אפשר לתת את הראשונה במוצאי שבת ואת האחרונה ביום שישי לפני הדלקת נרות או אפילו לפני צאת הכוכבים של ערב שבת- עדיף. אם חייבים באותו רגע ממש, אזי הדבר מותר משום שזו זריקה תת עורית והדבר כדין מתעסק.
שאלה: אמירת  שמע ישראל  לפני מוות: בעקבות סיפורו של רועי קליין ועוד מספר סיפורים הנוגעים לשואה ויום הזיכרון, מסופר על דמויות שלפני מעשה הקרבה או פחד הם צעקו שמע ישראל. בעקבות כך עלתה במוחי השאלה מדוע האדם כל הזמן בזמן מצוקה או סתם בשביל עזרה בדבר מסויים אומר שמע ישראל?
תשובה: לך! שאלה יפה שאלת. מהו הייחוד בפסוק  שמע ישראל? מדוע הוא נאמר בשעת פטירת האדם? הפסוק שמע ישראל מכיל בתוכו כמה עקרונות אמונה חשובים מאוד. כידוע, בתורות הרמז והסוד אפשר למצוא הרחבות ועומקים רבים. אנסה להסביר את הדברים באופן פשוט. הראשון הוא הפנייה לאדם   כאשר אנו אומרים  שמע ישראל  אנו אומרים זאת לכל אדם, ובכלל זאת לאדם שבתוכנו, לעצמנו. אנו מדברים גם אל הנקודה הישראלית, הנשמה הטהורה שבתוכנו. עניין זה חשוב כי לפעמים אדם מדבר על נושאים חשובים, עוסק בנושאי אמונה ואפילו רואה בהם עובדה, אבל הוא לא מחובר לדברים. הוא לא שומע אותם. הוא לא נותן להם לחדור אל תוכו. באמירת שמע ישראל, במידה והיא נאמרת בכוונה, יש התעוררות של האדם ואמירה שהדברים הבאים שיאמרו אינם רק אמת, אלא האמת שלו, האמת של חייו. ומהי אותה אמת? א. ה  אלוקינו ב. ה  אחד האמירה הראשונה היא הכרה בכוחו של הקב"ה בכלל, וכלפינו בפרט. אלוקים זה כינוי לבעל יכולת שליטה. אדם חזק. כאשר האדם אומר זאת הוא מכיר בכך שהקב"ה שולט בחייו ובעל יכולת להשפיע עליו לטוב או לרע. אלה עם עקרונות חשובים באמונה   עיקרון גדלות הבורא מחד והשגחתו עלינו מאידך. האמירה השנייה היא הכרה במלכות ה. את הפסוק  שמע ישראל  אנו אומרים בסוף פסוקי  מלכויות  שבתפילת מוסף בראש השנה. אמנם לא מופיע בפסוק זה במפורש שהקב"ה הוא מלך, אבל האמירה ה  אחד משמעותה שהכל נמצא תחת שליטתו. מעבר לנאמר קודם, שאנו תלויים בו, אנו מוסיפים לומר שהכול תלויים בו והוא המולך היחיד על כל העולם. שעת יציאת נשמת האדם היא שעה עליונה. רגע הפרידה של הנשמה מן הגוף הוא סוג של סיכום והדגשה של תכלית החיים, הנקודה המרכזית שבהם. את הרגע הזה אנו מגייסים למיקוד מתומצת בעיקרי העיקרים. הפסוק שנבחר, על פי המסורת, כדי לבטא את עליונות השעה, הוא הפסוק  שמע ישראל. הדבר נכון בכל פטירת אדם, וודאי כלפי אדם שמוסר את נפשו למען עם ישראל, בגלל שהוא יהודי ומתוך דבקותו בקב"ה. אני מקווה שהצלחתי לענות לך. אם כן וגם אם לא, תמיד אפשר לשאול שוב, שאלה זו או אחרת. בהצלחה, יהונתן יעקובי, yehonatanmy gmail.com
שאלה: כשרות השום: האם השום הנמכר בשווקים בעונה זו, מקורו בארץ או מחו"ל?
תשובה: שום יבש מחו"ל שום טרי מהארץ (מלבד מקומות שמשווקים מחו"ל)
שאלה: סבא שלי נהרג בתאונה, כולם עצובים ואני לא: סבא שלי נפטר מהתקף לב לפני חודש, הייתי קשורה אליו מאוד, אהבתי אותו בכל ליבי, באמת! יוצא לי לבכות - אבל אני לא יודעת אם זה בגלל שאני מתגעגעת, זה נראה לי יותר בגלל שאני חייבת להראות לעצמי או לאחרים שאני עצובה. אני עוד לא מרגישה שהוא חסר לי. איך זה הגיוני? הייתי מאוד קשורה אליו. וגם יש לי המון איסורי מצפון שאני לא בוכה למרות שאני אדם יחסית מאוד רגיש, ובוכה מדברים עצובים אחרים.
תשובה: לך מוריה היקרה אני באמת לא מכיר אותך מקרוב, אבל אני חושב שמה שאת מספרת הוא הגיוני מאד. הרבה מאד פעמים כאשר קורה אסון מאד גדול, אז האדם  מתנתק  וחווה את הדברים רק בצורה שכלית. הסיבה לכך היא  מנגנון הגנה  של הנפש. האדם מרגיש שאם הוא באמת ירגיש את מה שקרה הוא  יתפרק  ולכן הוא מעדיף  להתנתק  אני חושב שאת לא צריכה להראות לעצמך או לאחרים שאת עצובה, וזה ר גמור לא להרגיש שום דבר. יתירה מכך, אני לא חושב שלסבא שלך משנה אם את מרגישה כך או אחרת. אני בטוח שמה שחשוב לו אז והיום הוא ללכת בדרכיו. אני בטוח שלמדת ממנו ומהקשר איתו הרבה מאד, וכדאי מאד לחשוב איך לישם את הדברים האלו בחיי היומיום ואולי אפילו לעודד אחרים ללכת בדרך הזו. אם סבא שלך היה איש אמת, את יכולה לנסות לחשוב על  מבצע בכיתה  לחיזוק אמירת האמת לעילוי נשמת סבא שלך וכן הלאה. חזקי ואמצי טוביה tsbias1 Gmail.com
שאלה: תספורת בימי העומר: לכבוד הרב, מדי שנה, אני מקפיד להסתפר לפני ימי ספירת העומר, מכיוון ששערי צומח מהר ופרא. אך השנה לצערי, לא עשיתי כן מתוך לחץ ושכחה. וכעת שערי מוארך יתר על המידה ומצער אותי מאוד. האם ישנה הקלה או התרה כלשהי שעליה אפשר לסמוך בכדי להסתפר אך לא להתגלח עוד לפני ל"ד בעומר?
תשובה: לך תסתפר לכבוד יום העצמאות ביום רביעי אחרי הצהרים. כך תגיע במראה חגיגי וראוי לתפילות החגיגיות של החג. בברכת מועדים לשמחה לגאולה שלימה דוד לוי 098987548
שאלה: חיפוש רבנית: אני לצערי לא מכירה הרבה רבניות ואני מחפשת רבנית שיהיה אפשר להתייעץ איתה על הכל.מחששות ושאלות לקראת חתונה ודייטים,ושאלות אישיות,הלכתיות ובכלל.חשוב לי מאוד שתהיה פתוחה,וחמה.אני מרגישה קצת אבודה במירוץ החיים הזה וביחד עם כל הקשיים ואני רוצה הכוונה ועזרה.אני מגבעת שמואל במקור,וכרגע בשירות לאומי בתל-אביב.אשמח שתקשרו אותי עם מישהי איכותית.
תשובה: ב"ה, תתקשרי למדרשת אוריה. מדרשת אוריה, רח  הרימון 1 גבעת שמואל. טלפון - 035326677 פקס- 153527710939 נייד להרשמה - 0527710939. דני ארגמן
שאלה: נידה:, :-) רציתי לשאול אם אישה בנידה כשהיא מחליפה תחבושת היא גם צריכה לברך אשר יצר?
תשובה: בברכת אשר יצר מודים על מבנה הגוף שמאפשר הפרשת פסולת שיש בגוף בדרך טבעית: הפרשת שתן או צואה. לא יציאת דם. בכל מצב שהיתה יציאה של שתן או צואה מנקים ידיים ומברכים  אשר יצר.
שאלה: למה קוראים תפילת השלה דווקא בסיוון?: למה קוראים את תפילת השל"ה הקדוש בחודש סיוון דווקא?
תשובה: ב"ה אפשר להתפלל את תפילת השל"ה הקדוש כל יום מימות השנה. נהגו בר"ח סיוון כי יש קשר הדוק בין השל"ה הקדוש לחודש סיוון. ומה הקשר? שים לב : הלב של חודש סיוון הוא חג שבועות!! בחג השבועות קוראים את מגילת רות. ובמגילת רות כל הפסוקים מתחילים באות וו  חוץ ממספר פסוקים שמתחילים באותיות : י ש ע י ה ב ן א ב ר ה ם. שהוא בעל מחבר הספר שנקרא של"ה (שני לוחות הברית) את זה כותב רבי חיים יוסף דוד אזולאי (החידא) ולכן הקשר בין תפילת השל"ה הקדוש לר"ח סיוון דווקא הוא ברור. ומי שלא קרא את תפילת השלה בר"ח סיוון יכול בעדיפות ראשונה לקרוא גם אחרי ר"ח סיוון. בהצלחה, עוזיאל אליהו.
שאלה: ספירת העומר: בגד שהועבר אלי ממשהו אחר שלבש אותו תקופה מסויימת האם מותר לי ללבוש אותו בימי ספירת העומר? כביכול לחדש אותו אצלי?
תשובה: מצ"ב קישור להלכות ימי העומר בעניין ברכת שהחיינו על בגד חדש
שאלה: כשרות עופות ובהמה: ישנו רב מפורסם המזכה את הרבים,האומר בדרשותיו שאי אפשר לסמוך היום על שום גוף כשרות בעניין שחיטת והכשרת בשר עוף או בהמה-בשל התקלות שנגרמות עקב שחיטה ברמה מסחרית וכדומה,ולכן צריך לשחוט באופן בפרטי עם שוחט כמו פעם,האם יש בדברים אלו ממש?
תשובה: נושא כשרות השחיטה הינו נושא מורכב שיש להכירו על פרטיו - אם תרצה להעמיק תוכל לעיין במאמר המצ"ב כמו"כ מצ"ב קישור לעמוד המומלצים שם אנו ממליצים על משחטות עוף ובקר
שאלה: בישולי עכו  ם: האם ספרדי הנוהג כשיטת הבית יוסף בענין בישולי עכו"ם, יכול לנהוג כשיטת הרמ"א,בנופש וכד?
תשובה: מצ"ב קישור בנושא מהגר"ע יוסף
שאלה: כשרות הבשר והעוף בישראל: בעקבות סרטון בו האדמו"ר מדבר אודות הכשרות בישראל אשר לכאורה משקרים לנו. נכון שזוהי דעה אחת, אך יותר ויותר רבנים יוצאים נגד השחיטה בישראל ויותר ויותר רבנים עוברים לצמחונות(אכילת דגים וירקות), האם יש אמת בדבר ואכן אין כשרות אמיתית בישראל? ואם אכן יש כשרות אמיתית, האם יש הוכחות שאכן יש? ואם אין, אין זה תפקידה של הרבנות הראשית לדאוג שיהיו הוכחות שהבשר שאנחנו אוכלים הוא כשר ולהוציא ספק מישראל?
תשובה: לצערי אין לי זמן להביט בדברים כאלה. בעקרון- יש רבנות ראשית במדינת ישראל, ולה אגף כשרות מצויין. רק שבחים יש לומר על כשרות הרה"ר. על כן אם יש טענה עם תוכן, יש להפנות אותה למחלקת הכשרות ברה"ר ולאחראי על השחיטה. הכל יטופל ברצינות אמיתית, מהכרותי עם מערכת זו. הרה"ר אינה צריכה לספק הוכחה לדבר, אלא להמשיך לפקח על תעשיית האוכל שתהיה כשרה, ויש לאוכל היוצא תחת יד משגיחיה חזקת כשרות גמורה לכתחילה. אינני מכיר רב משמעותי אחד שעבר לאכול צמחים בשל בעיית כשרות בבעלי חיים. אלה דמיונות של מתנגדי הכשרות הממלכתית.
שאלה: תמונות רבנים בחדר שינה: האם מותר לשים בחדר שישנים בו, תמונות של רבנים?
תשובה: מותר בברכת מועדים לשמחה לגאולה שלימה דוד לוי
שאלה: בשר ועופות: לאחרונה שמעתיאת הרב אמנון יצחק והאדמור מאלמין בעניין הבשר והעופות והם טוענים שאסור לאכול ושמאכילים אותנו נבלות וטריפות הראו צילומים של משחטות והביאו שוחטים ולכאורה המצב נראה שהצדק איתם. מדוע אף אחד לא מגיב ואשמח לדעת מה דעתכם בעניין בברכת חודש טוב, גיל
תשובה: נושא כשרות השחיטה הינו נושא מורכב שיש להכירו על פרטיו - אם תרצה להעמיק תוכל לעיין במאמר המצ"ב כמו"כ מצ"ב קישור לעמוד המומלצים שם אנו ממליצים על משחטות עוף ובקר
שאלה: לימודי חול: לכבוד הרב. מה אמור להיות יחסנו ללימודי חול?
תשובה: זו סוגיה רחבה מאוד. לכאורה היה מקום להסתפק רק בלימוד תורה ובכל לימוד אחר לראות ביטול תורה. המקום שאפשר לתת ללימודי חול תלוי בראש ובראשונה בכוונה הנלווית ללימוד. הקושי בלימודי חול והנזק שהם הסבו במשך הדורות בא בגלל שראו בהם עקר ובתורה טפל. במצב כזה לימודי החול מזיקים והרסניים. אבל במקום בו אנשים דבקים בקודש לימודי החול יכולים רק לרומם את הקודש. יש למודי  חול  שקשורים לגופה של תורה. כמו לימודי גאוגרפיה, היסטוריה, ארכיאולוגיה, חי וצומח, של ארץ ישראל כאמצעי להבין נושאים בתנ"ך ובתושב"ע, אחד הבולטים בהם זו סוגיית התכלת. יש גם לימוד שמשמש פשוט לפרנסה, כדי לחיות חיים של קודש. גם זו מצווה שאדם יפרנס את עצמו בכבוד ולא יצטרך לבריות. כאשר מדובר על חיים יהודיים בארץ ישראל, כל מקצוע שאדם מתמסר לו כחלק שלו בשותפות בבניין עם ישראל בארצו, הופך להיות תשמישי קדושה: כל נהג שמסיע אנשים כדי שעם ישראל יגיעו בבטחה ובמהירות למקום חפצם, כל מהנדס שבונה בניין או כביש בארץ ישראל, כל נגר שמכין רהיטים חזקים ונוחים לטובת עם ישראל, כמו כל רופא שמרפא חולים להוסיף בריאות בעם. הכל מתחיל ונגמר בכוונה שנלווית ללימודי החול, כל מי שלומד מקצוע כדי לפעול בו לשם שמים, הופך את החול לקודש. אדם כזה לעולם יזכור ויעניק לתורה את המקום הראשון. עיין עוד שתי תשובות
שאלה: צניעות ונגיעה: יש לי שאלה לגבי שמירת נגיעה: יש אישה חברה של המשפחה בת 80 בערך שהייתה נמצאת אצלנו הרבה כשהייתי קטן. עכשיו כשאני פוגש אותה היא רוצה לחבק ולנשק אותי אני חייב לבקש ממנה לא לעשות את זה למרות שרוב הסיכויים שזה יעליב אותה? ולגבי צניעות בין בנים מה צריך להסתיר הרי יודעים איך זה נראה?
תשובה: לא ליזום קרבה מצידך, וגם לומר לבת משפחה הקרובה לה שתאמר לאותה אשה שאתה התחזקת ומקפיד על כך, ובע"ה היא תכבד אותך ואת דרכך. צניעות אינה מחבוא ומבוכה של חטא, אלא בית אוצר לדבר יקר. לפיכך גם אם הכל ידוע, עדיין יש ערך וחובה להתנהג בצניעות ולכסות את יסוד האדם והמשך צאצאיו החתומים באות ברית קודש גנוזה.
שאלה: אני עגון ומחפש פתרון: אני מנהל תהליך גירושין בבית הדין הרבני כבר 9 חודשים. הדיון הבא הוא בעוד 7 חודשים - וזה כנראה לא הסוף. בבתי הדין יש עומס ולכן כל התליך "נמרח" ומתארך מאוד מאוד. זאת אומרת שמרגע ההחלטה ההדדית של בני הזוג (במקרה שלי), יעברו קרוב לשנתיים עד להופעה דיון עינייני על הגירושין. אישתי בצורה גלוייה מודיעה לי כי לא תתן לי את האפשרות להתגרש (דרישות כספיות לא ניתנות לביצוע) והיא באותו הזמן מנהלת מספר מערכות יחסים עם גברים שונים במקביל, בצורה די גלויה. הילדים, בהסכמה, במשמורת משותפת. זאת אומרת, אני אוהב אותם ומאוד רוצה אותם אצלי. וכשהם אצלי - אשתי נפגשת עם גברים אחרים. עצם החיבור הרוחני לאישה פרוצה ברמה כזאת, אשרת עוברת על כל נורמות ההתנהגות המקובלות, מזעזעת אותי. כל הנ"ל, לדעתי, הופך אותי ל"עגון". מה עלי לעשות (חוץ מהנושא המשפטי)? הבדידות שוחקת מאוד. בטבעי אני מאוד משתוקק לזוגיות וחוסר היכולת אפילו להכיר מישהי מכאיב לי בצורה פיזית. האמונה, כמובן, היא הדבר היחיד שמחזיק אותי.
תשובה: אני מבין לליבך. אכן כדברי ר"א בגיטין, מזבח מזיל דמעות על עצם הגירושין, ולפעמים גם על הדרך בה נעשה הדבר. אם אשתך אינה נאמנה לך אזי אסור לחיות עימה, אפילו בתהליך הגירושין. התארכות התיק שאתה מתאר אינה סבירה, ועל כן פנה במכתב לרב העיר ותבקש שיסייע בידך. תוכל לצרף את השאלה והתשובה הנוכחיים. אסור לבי"ד לגרום לאיסור מתמשך באופן כזה. בדידותך מצערת וקשה, אשריך שאתה ירא שמים ואינך נופל לפתרונות אסורים לפני הגט. על כל יום אתה מקבל שכר, ולפום צערא אגרא. את ילדיך תקיף באהבה וביראת שמים תמימה, לחזק את בריאותם הרוחנית והנפשית. שומר ד  כל אוהביו, בע"ה הפתרון יגיע. תתפלל על כך. בהצלחה
שאלה: קמח אורגני: לרב, רכשנו קמח חיטת ארץ ישראל מלא ואורגני ללא צורך בניפוי כשרות בד"ץ בית יוסף האם העובדה שהוא אורגני כלומר ללא הדברה מעלה בעייתיות מבחינת החרקים שעלולים להיות בו? או שעצם זה שיש כשרות טובה זה מספיק.
תשובה: אין קשר בין הדברים הוא לא צריך ניפוי או משום ששווק בקירור או מאחר והאריזה לא מאפשרת ליצורים חיים להתפתח לאחר הניפוי לכן ניתן לסמוך
שאלה: קיבלנו במתנה כלים שלא ידוע אם נטבלו: קיבלנו לידינו סט סכו"ם באריזתו המקורית, שהיה מזה שנים בביתה של דודתי. לא ידוע אם נטבלו, אולם ידוע שהדודה היתה אדוקה בהקפדתה על המצוות. מאידך, הכלים באריזתם המקורית (לא הרמטית אלא ייתכן ונפתחה), ואין לנו דרך לדעת אם הטבילה אותם משום שנפטרה. במקרה של ספק שכזה האם יש להטביל אותם? במידה וכן, האם יש צורך? האם יש אפשרות להשתמש בהם במקרה של צורך לפני הטבלה? ב
תשובה: נחלקו הראשונים אם טבילת כלי הוא דאוריתא, ונחלקו גם בביאור דעת הרמב"ם ודעת מרן הב"י עצמם. למעשה לכתחילה יש לחוש ולהטבילם שוב, ללא ברכה שכן היו ברשות יראת שמים וקרוב שהטבילה אותם. ובשעת דחק גדולה, אפשר לסמוך על מאן דאמר דרבנן, וספקו לקולא ולהשתמש בהם. ואחרי שעת הדחק לך להטבילם.
שאלה: קניית ספות בספה"ע: יש לנו ספפה בסלון (כי אין ספה) ואני מאד רוצה להעביר אותה לחדר אורחים ולבקש מבעל הדירה להוציא את המיטה וחצי שיש שם, כדי שנוכל לארח יותר מאדם אחד בלי לגרום לאורחים להרגיש אי נעימות (במצב כזה מסובך לארח זוג נשוי, 2 חברים, כו ). יש ביד2 ספה ב330 ש"ח, אמרתי לבעלי שאני חושבת שזה מחיר מעולה ואני רוצה לקנות את הספה. הוא מצידו טוען שדווקא לקנות רהיטים בספירת העומר זה בעייתי יותר מאשר קניית בגדים. אמרתי לו שזה מחיר מציאה ולא נמצא את זה אחרי ספירת העומר בגודל צבע מחיר איזור שמתאים ולכן אין בעיה שנקנה אותה גם עכשיו, ואם זה בעייתי אז אפשר לשים במקלט עד ל"ג בעומר. והוא אומר שהקנייה בעייתית יותר מאשר השימוש. בקיצור מותר לקנות ספה יד שניה ב300 ש"ח באמצע ספירת העומר, או אסור?
תשובה: נראה לי שיש כאן ערבוב בין ספירת העומר ושלושת השבועות. אין איסור לברך שהחיינו בספירת העומר. עייני
שאלה: אח שלי רואה תכנים לא ראויים באינטרנט: היי לאחרונה שמתי לב שאח שלי הקטן בן ה15 ע"פ ההיסטוריה באינטרנט, שהוא נכנס לאתרי פורנו ושאר תכנים לא ראויים. אני בתור נער בן 18 נמצא בדילמה לספר? לספר רק לו? לספר להורים? איך להתמודד עם זה. בתור אחד שמתמודד עם הבעיה בכל יום של שמירת העיניים וכו ששנופל לא פעם ולא פעמיים, האם יש לי זכות להתערב ולעשות משהו בנידון? לי בעצמי קשה עם עניין הזה. אני לא רוצה שאח שלי יכנס לתהומות שאני נכנסתי אליהם. אפשר עזרה? מה לעשות?
תשובה: יישר כוח על דרכך, על המאמצים שלך לגבי עצמך, ועל האחריות שלך לגבי אחיך. קשה לענות על השאלה הזו, כי היא מחוברת מאוד למציאות קיימת   למערכת היחסים בינך ובין אחיך, לטיב הקשר שבין ההורים ובין הילד, לאופיו של אחיך ולרצון שלו לגאול את עצמו, וכדו. מתוך כך כמובן שעולות שאלות רבות לגבי רמת האחריות שיש לך על הנושא הזה וכדו. לכן, אני לא יודע לענות לך תשובה טובה, כי אני לא מכיר את משפחתכם ואת האפשרויות העומדות בפניכם. מה אני מציע לעשות? אני מציע שאתה עצמך תענה לשאלה הזו. שאל את עצמך מה לדעתך יכול לשנות את התנהגותו   האם שיחה שלך איתו, האם איום של ידיעת ההורים (אני בספק אם זה מועיל בכלל), האם בקשה מההורים שיהיה בבית אינטרנט מסונן בלי להסביר למה (כמובן אם זה אפשרי, ומתוך תודעה עמוקה שזה יעזור מעט, אבל לא פותרים בעיות אמיתיות בצורה מסגרתית) וכדו. בדרך זו, שאתה שואל את עצמך לאן אתה חושב שניתן להוליך את הפיתרון   תפעל. סביר להניח כי פתיחות לב ביניכם תסייע הרבה. האם אתה יכול ללכת בדרך זו? ובהצלחה גדולה
שאלה: מעשה בראשית: רציתי לשאול האם מותר ללמוד מעשה בראשית ממקראות גדולות וכד או שרק מרב מותר? אם מותר רק מרב זה כל רב או רק רבנים שאני בטוח שסמכו אותם לרבנות וכד?
תשובה: מעשה  בראשית  ומעשה  מרכבה  שחכמים אסרו ללמוד מכוונים לסודות הבריאה זו תורת הנסתר. מה שמכונה היום  קבלה. דברים כגון אלו הכתובים בספר  הזהר  או אצל תלמידי האר"י הקדוש. דברים כאלה אפשר ללמוד, אבל צריך מורה שאכן מבין ויודע. לימוד של  נגלה  של פרשנים במקראות גדולות וכיו"ב, אברבנאל, דעת מקרא, מלבי"ם. כל אלו פרשני הנגלה ואדרבא - הלימוד בהם טוב וחשוב, אין בו כל איסור וסכנה.
שאלה: תינוק הנולד נימול: לך כבודו הרב יש לי שאלה, אם התינוק נולד נימול, מה עושים בשמונה הימים? אשמח לדעת קצת מהר רבקה
תשובה: וברכת ד  יש להראותו למוהל מומחה. יש פעמים שנראה כמהול אבל איננו מהול לגמרי, על כן צריך בדיקה טובה. אם אמנם הוא מהול לגמרי מטיפים לו דם ברית (פעולה קלה ביותר). בברכת התורה והארץ יהודה הלוי עמיחי מכון התורה והארץ
שאלה: העומר: לא משנה איזה רב קורא את זה. אני שמחה שאת קורא את זה ומנסה לעזור לי, אז דבר ראשון אוקיי, אז אני ילדה רגילה בבית ספר דתי, אולפנה, ונורא קשה לי בלי הלשמוע שירים, אני באמת מנסה כמה שיותר להתרחק מהשירים. ודבר שני, גם בנוגע לשירים, אני מנסה לעשות יותר פעילות גופנית, ואני לא יודעת איך לעשות זאת ללא השירים? על העזרה
תשובה: וברכת ד  א. יש להתרחק רק משירים של שמחה, אבל שירים רגועים שלא מביאים לרקודים אין לאסור. ב. כנ"ל בברכת התורה והארץ יהודה הלוי עמיחי מכון התורה והארץ
שאלה: שבוע לשקר: יש לי בחורה יהודיה בעבודה שיוצאת עם ערבי על מנת לנסות לעזור לה הייתי צריכה להשבע לה שאני לא יספר לאף אחד אבל כמובן כדי לנסות להציל אותה ממנו הייתי צריכה לספר למנהל החנות האם זאת שבוע של שקר ומה אני צריכה לעשות כדי לכפר על שבועת שקר
תשובה: וברכת ד  כל שבועה שהיא כנגד התורה איננה שבועה, ואם הדרך להציל את הנערה הוא על ידי ביטול שבועה, אין זו שבועה אוסרת. בברכת התורה והארץ יהודה הלוי עמיחי מכון התורה והארץ
שאלה: כשרות של Star K: הרב, האם מוכר לרב הכשר בשם Star K לפסטה אורגנית תוצרת איטליה המשווקת בארץ ע"י חנויות טבע. משפחת חורי
תשובה: אם יש אישור של הרבנות לישראל ניתן לסמוך על זה
שאלה: ניכוש עשבים בגינה בשנת שמיטה: לר. האם מותר לנכש עשבים בגינה בשנת שמיטה? מראש וחג עצמאות שמח.
תשובה: וברכת ד  א. אפשר לנכש עשבים שמזיקים לגינה או לפרחים בגינה. ב. אפשר לנכש עשבים שיש חשש לנחשים ומזיקים בגינה. ג. עשבים רגילים יש להוריד מעל פני האדמה. בברכת התורה והארץ יהודה הלוי עמיחי מכון התורה והארץ
שאלה: קשה לי עם המעבר בין כאב לשמחה, בין יום הזיכרון ליום העצמאות: אחרי יום השואה והיום יום הזיכרון לחללי מערכות ישראל אני מרגישה שיש בי עצב וכאב שגדול ממני. וקשה לי להתמודד איתו. מה עושים? איך אפשר לבכות החום ולחוגג מחר?
תשובה: לק"י לך! דבר ראשון, אני ממש רוצה להתנצל שלקח לנו כמה זמן לענות על השאלה שלך. אמנם הימים עברו, אבל ברור שהקושי עוד נשאר. אם לא עכשיו אז זה יצוץ שנה הבאה כך שאפשר כך להכין את הלב לימים האלו. איך? נראה בתשובה. אך קודם, חשוב להגיד שהשאלה שאת שואלת היא שאלה טובה שמעסיקה לא מעט. רק הדיבורים שיותר מושמעים בשנים האחרונות על שינוי הסמיכות בין יום העצמאות ויום הזיכרון לחללי מערכות ישראל ונפגעי פעולות האיבה מעידים כמה את לא לבד בשאלה ובקושי הזה שבמעבר בין הימים. לכאורה, אפשר להגיד שנזיז את הימים ונצא מהסיפור הזה, או שלא נציין (בלב!) את אחד הימים. האם זה באמת פיתרון? השאלה הזו היא במובן מסוים לא רק על סמיכות הימים האלו, אלא על כל פעם שאנו פוגשים בתמהיל של עצב ושמחה - חורבן וגאולה, והפתרונות אולי דומים למעין בריחה מהתמודדות הלא פשוטה הזו. אז מה כן אפשר לעשות? נתחיל בשינוי שניצור אצלנו בלב. מה הכוונה? אנחנו לא באים לשנות את רגשי העצב והכאב שקיימים ביום הזיכרון לחללי מערכות ישראל ונפגעי פעולות האיבה. זה גם לא נכון. כולנו מכירים מישהו או מישהי ממשפחות השכול (אם לא מי שנפל ה ונהרג ה בקדושה). אנחנו גם לא באים לבטל את השמחה וההודיה לה  על הניסים שנעשו עימנו בקום המדינה ונעשים איתנו בכל יום ויום, לא רק כאנשים פרטיים אלא כאומה ששבה לארצה. אז מה כן השינוי? בכך שמגשרים בין השנים. לפעמים נדמה שכל כך ברור שיש לנו מדינה. שכל כך פשוט שאנחנו נמצאים פה, בארץ ישראל, למרות כל הקמים עלינו לכלותינו. הרי יש לנו את צה"ל! יש לנו את השב"כ! יש לנו את המוסד! ברור שננצח את אויבינו, גם אם יש לזה מחיר דמים לא פשוט בכלל. לפעמים הסמיכות הזו נותנת לנו את ההבנה כמה אנו צריכים להודות לה! כמה הדברים פה באמת לא פשוטים! עצם זה שהימים סמוכים מזכיר לנו שאין פה משהו חינם והדברים תלויים זה בזה. בשביל קיומה של המדינה אנו נדרשים, כן - גם בימינו, למסירות נפש (חרמות, בעיות ביטחוניות, יוקר מחיה ועוד) בדור שלנו שחלק כבר הגדירו אותו, בצדק או שלא, כ"דור המגיע לי" הימים האלו מזכירים לנו את גודל ההודיה שנאו נדרשים אליה. המעבר נעשה דווקא מתוך הכאב על כל אחד מאחינו ואחיותינו שמסרו את נפשם על קדושת העם והארץ למקום של השמחה על כך שאנו עדין כאן. ברובד האישי המעבר קשה, אך ההסתכלות על הסמיכות מגיע מההסתכלות הלאומית. ומה עם הכאב? לפעמים הגישור הזה עוזר, לפעמים הוא מקל. בהחלט לא פשוט המעבר, גם כשיש אותו, אבל אני מקווה שהדברים עוזרים להקל. ומה עם כך שהכאב גדול עליך? זה מראה כמה את רגישה ומבינה את הדברים. זה מראה כמה את קשורה לעם ישראל כולו. נכון, לפעמים אנשים יגידו שזה רגישות יתר (ולא אני זה שישפוט אם כן או לא), אך ביום הזה כן יש הזדהות וכאב - פרטי ולאומי. מותר לכאוב וגם להרגיש שזה טיפה גדול עלינו, כי מה נעשה? זה כן גדול עלינו. גדול עלינו להבין מה זה אומר, כמו גם הקושי שאולי קיים ביום הקדיש הכללי ויום הזיכרון לשואה ולגבורה. האם זה אומר שצריך להישבר? לא. צריך ללמוד לקחת דברים מאותם שנפלו על קידוש ה  ולהביא אותם לידי ביטוי בחיים שלנו. להביא את החיות שלהם לגילוי יותר גדול במציאות העכשווית ובכך אנו ממשיכים אותם. מראים שלא נפלו לשווא. זו גם עצה שיכול לעזור למעבר. תמיד אפשר לכתוב לנו ולבקש עוד עצות בנושא זה או בנושאים אחרים. נשמח לשמוע אם הדברים עזרו. נתנאל, netanelweil gmail.com